Robert David "Robbie" Keane (wonten ing basa Irlandia: Roibéard Daithí Ó Catháin; ) inggih punika juru main bal-balan saking Irlandia ingkang sapunika main ing klub bal Tottenham Hotspur. Keane ugi main wonten ing tim nasional bal-balan Irlandia. Wonten ing tim nasional, Keane pikantuk amanah minangka kapten. Keane dados juru main bal ingkang nglebetaken gol ingkang kathah piyambak tumrap tim nasional. Keane punika juru main bal ingkang gadhah posisi minangka stiker kaping.

Karier klub 
Keane miwiti karieripun ing jagad bal-balan kanthi main ing sekolah bal-balan ing laladan kidul Dublin Crumlin United, bakataipun ngembang ing yuswa ingkang taksih enem. Keane angsal tawaran saking kalih klub, Liverpool lan Wolverhampton Wanderers, nanging Keane langkung milih main ing klub divisi satunggal Wolverhampton Wanderers, amargi ajrih saingan kaliyan juru main utami saking klub Liverpool. Pungkasanipun Keane, ingkang nalika samanten nembé 15 taun milih klub Wolverhampton, lan mlebet ing tim junior. Karier Keane dados saé nalika main ing tim junnior lan main ing debut internasional nalika yuswa 17 taun. debut punika kalaksanan ing tanggal 19 Agustus 1997, lan Keane saged nglebetaken kalih gol ing gawang Norwich City. Ing mangsa salajengipun Keane main bal kanthi saé sanget saéngga pikantuk gaji ingkang ageng saking manajer Wolves Collin Lee. Keane dados juru main ingkang nglebetaken bal ingkang kathah piyambak ing klubipun, kanthi 16 gol ing mangsa 1998-1999. Amargi keane saged main kanthi saé, kathah klub-klub bal ageng ingkang badhé tumbas Keane. Kanthi kontrak ingkang taksih turah tigang taun, Wolves nyade Keane dhateng tim sanès.

Satunggal minggu sadèrèngipun mangsa kompetisi 1999-2000 dipunwiwiti, Keane dipunsade dhateng klub Liga Inggris Coventry City kanthi regi £6 juta. Sasampunipun sukses main ing klub punika, kanthi 12 gol ing 34 main tandhing, Keane dados aset paling panas liga Inggris. Keane dados inceran kathah klub ageng.
Marcello Lippi pelatih Inter Milan sukses angsal tapak namanipun Keane, kanthi regi £13. nanging ing tim punika Keane boten saged masin kanthi saé. Salajengipun Keane dipusade dhateng Leeds United.
Wiwitanipun main ing klub Leeds United Keane saged main kanthi saé, saged nglebetaken 9 gol kanthi 14 main tandhing. Nanging salajengipun Keane boten saged main bal kanthi saé, saéngga dipunsade dhateng Tottenham Hotspur kanthi regi £7 juta.
Taun 2002, Keane main ing klub Tottenham Hotspur. Ing tim punika Keane main enem taun. Nalika mangsa 2007-2008, Keane saged nglebetaken 23 gol ing satunggal mangsa, ugi sukses damel gol ingkang kaping 100 ing Liga Inggris. Taun 2008, Keane pindah dhateng Liverpool. Ing klub punika keane namung enem sasi kemawon lan wangsul malih dhateng klub Tottenham Hotspur.

Jroning Angka

Klub

Nagara

Cathetan suku

Pranala njawi 
 Robbie Keane
 Profil  resmi ing situs web Liverpool

Artikel mawa basa krama
Pemain bal-balan Irlandia
Pemain Liverpool F.C.
Pamain Bèker Éropah UEFA 2016
Pamain bal-balan
Pamain bal-balan miturut nagara
Lair 1980